gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7349, del 29-08-2014 (2014/7748)

Notificació d'acords de l'Assemblea General ordinària de 22 de juliol de 2014.
------------------------------------------------------------------------------

### Dades del document

Número de DOGV
:   7349

Data del DOGV
:   29-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7748


Organisme emissor
:   Cooperativa Agricola y Sc Santa Barbara de Chulilla

Tipus de document
:   Anunci

Notificació d'acords de l'Assemblea General ordinària de 22 de juliol de 2014.  
 [2014/7748]  
La cooperativa Societat Cooperativa Valenciana Agrícola Santa Bárbara de Chulilla, Coop. V., de Chulilla, amb CIF A65823335 i inscrita en el Registre de Cooperatives de València amb el número V-2787, en sessió d'Assemblea General Ordinària de data 22 de Juliol de 2014 va acordar aprovar per unanimitat dels assistents la modificació dels articles següents dels estatuts socials:  
Article 19. El capital social. El capital social de la cooperativa estarà integrat per les aportacions realitzades en tal concepte pels socis i, si és el cas, pels associats. Seran acreditades per títols nominatius no negociables, per llibretes de participació o per anotacions en compte, que reflectiran les aportacions realitzades, les quantitats desembossades i les successives variacions d'estes. Les aportacions socials obligatòries o voluntàries són de reembossament refusable incondicionalment pel consell rector. El capital mínim s'establix en la quantitat de 3.000 euros i està totalment subscrit i desembossat. L'aportació obligatòria de cada soci al capital social, que s'efectuarà necessàriament en efectiu, es fixa en la quantitat de 50 euros per soci. L'aportació obligatòria a què es referix este article no meritarà cap interés. Es fixa una quota d'entrada de 250 euros per soci.  
  
L'import total de la participació d'un soci en el capital social no podrà excedir el 45 per cent d'este.  
El que es fa públic en compliment del que es preceptua en la Llei 8/2003, de Cooperatives de la Comunitat Valenciana.  
  
Chulilla, 29 de juliol de 2014.- El president: Narciso Cremades Gregori.
Diari Oficial de la Generalitat Valenciana


Sumari del DOGV 7317, del 15-07-2014 (2014/6418)

Notificació de la sentència dictada en el juí verbal número 584/2012.
---------------------------------------------------------------------

### Dades del document

Número de DOGV
:   7317

Data del DOGV
:   15-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6418


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 584/2012. [2014/6418]  
En el juí verbal 584/2012, s'ha dictat la resolució que té la dispositiva literal següent:  
  
«Dispositiva  
Estime íntegrament la demanda interposada per la Comunitat de Propietaris Mariblanca VIII, contra Joaquín Caselles García i M. Rosario Ros Ruiz, declarats en situació processal de rebel·lia, i condemne Joaquín Caselles García i M. Rosario Ros Ruiz a pagar a la part demandant les costes d'este procediment conforme al contingut del fonament jurídic tercer d'esta resolució judicial.  
En aplicació de la Llei 37/2011, contra esta resolució no es pot interposar recurs. Article 455 LEC: seran apel·lables, les sentències dictades en qualsevol classe de juí, les actuacions definitives i aquelles altres que indique expressament la llei, a excepció de les sentències dictades en els juís verbals per raó de la quantia quan esta no supere els 3.000 euros.  
Esta és la meua sentència, que pronuncie, mane i firme.  
  
Publicació. La sentència anterior ha sigut llegida i publicada pel jutge que l'autoritza».  
Atés que es desconeix el domicili o residència actuals de la part demandada, per resolució de hui el jutge, de conformitat amb el que disposen els article 156. i 164 de la LEC 1/2000, ha ordenat publicar este edicte en el tauler d'anuncis d'este jutjat o butlletí oficial per a dur a efecte la diligència de notificació de la sentència.  
  
Torrevieja, 23 de juny de 2014.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7300, del 20-06-2014 (2014/5364)

Notificació de la sentència dictada en el procediment de divorci contenciós número 2600/2011.
---------------------------------------------------------------------------------------------

### Dades del document

Número de DOGV
:   7300

Data del DOGV
:   20-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5364


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 2600/2011. [2014/5364]  
Divorci contenciós 002600/2011  
Demandant: Cicera Valdira Santos.  
Procuradora: Julia Salgado López.  
Demandat: Sergio García Giménez.  
  
En el juí a què es fa referència s'ha dictat la sentència que, literalment, és com es diu:  
  
«Sentència número 000447/2013  
Magistrada jutgessa que la dicta: Capilla Hermosilla Donaire.  
Lloc: Torrevieja.  
Part demandant: Cicera Valdira Santos.  
Procuradora: Julia Salgado López.  
Part demandada: Sergio García Giménez.  
Objecte del juí: divorci contenciós.  
  
Dispositiva  
Que estimant la pretensió deduïda, declare la dissolució del matrimoni format per Cicera Valdira Santos i Sergio García Giménez, tot això sense fer expressa imposició de costes.  
Es fa saber a les parts que, contra esta sentència, pot interposar-se recurs d'apel·lació en el termini de 20 dies davant d'este jutjat.  
Una vegada ferma esta sentència, comuniqueu-la al registre civil competent, perquè es practiquen les inscripcions marginals oportunes.  
  
Esta és la meua sentència, jutjant definitivament en primera instància, que pronuncie, mane i firme.  
Publicació. Llegida i publicada va ser l'anterior sentència pel magistrat jutge que la subscriu en el mateix dia de la seua data, mentres celebrava audiència pública. En done fe.»  
Atés que es desconeix el domicili o la residència actuals de Sergio García Giménez, en qualitat de demandat, per resolució recaiguda en el procediment de referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, jo, la secretària judicial, María Amparo Marco Martínez-Arenas, he acordat la publicació del present edicte en el Diari Oficial de la Comunitat Valenciana, per a portar a efecte la diligència de notificació.  
  
Torrevieja, 29 de maig de 2014.- La secretària judicial: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 7206, del 04-02-2014 (2014/826)

Notificació de la sentència dictada en el juí verbal número 381/2011.
---------------------------------------------------------------------

### Dades del document

Número de DOGV
:   7206

Data del DOGV
:   04-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/826


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el juí verbal número 381/2011. [2014/826]  
Carmen Menárguez Pina, secretària del Jutjat de Primera Instància número 6 d'Orihuela, faig saber que en este procediment de juí verbal 381/2011, que s'ha seguit a instàncies de Maria Lynn Kemp contra Gordon Frank Laird i Kara Anne Laird, s'ha dictat una sentència la dispositiva de la qual, literalment, és com seguix:  
«Estime íntegrament la demanda interposada per Maria Lynn Kemp, representada per la procuradora Carmen Fernández Laorden i assistida del lletrat Vicente J. Martínez García, contra Gordon Frank Laird i Kara Anne Laird, en situació de rebel·lia, i els condemne a pagar a l'actora la quantitat de 4.495 euros, més els interessos legals des de la interpel·lació judicial, i al pagament de costes.   
Porteu una testimoniança d'esta resolució a les actuacions corresponents i notifiqueu-la a les parts fent-los saber que en contra es pot interposar un recurs d'apel·lació de què coneixerà l'Audiència Provincial i que haurà de preparar-se davant d'este Jutjat en el termini de cinc dies des de la notificació, amb la indicació de la infracció comesa segons el parer de la persona recurrent, amb la constitució prèvia del depòsit establit en la disposició addicional 15a de la Llei Orgànica del Poder Judicial, que haurà de consignar en el compte del jutjat.  
 Esta és la meua sentència, que, definitivament jutjant en la present instància, pronuncie, mane i firme.  
Publicació. L'anterior sentència va ser llegida i publicada mentres celebrava audiència pública el jutge que la va dictar en el mateix dia de la data. En done fe.»  
I atés que els demandats, Gordon Frank Laird i Kara Anne Laird, es troben en parador desconegut, expedisc el present edicte, a fi que els valga de notificació de forma deguda.  
  
Orihuela, 21 de gener de 2014.- La secretària judicial: Carmen Menárguez Pina.
Diari Oficial de la Generalitat Valenciana


Sumari del DOGV 7397, del 06-11-2014 (2014/10404)

Notificació de la interlocutòria dictada en el procediment de constitució de l'acolliment número 1088/2014.
-----------------------------------------------------------------------------------------------------------

### Dades del document

Número de DOGV
:   7397

Data del DOGV
:   06-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10448


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment de constitució de l'acolliment número 1088/2014. [2014/10879]  
Constitució de l'acolliment número 001088/2014  
Demandant: Conselleria de Benestar Social.  
Antonio Rodríguez-Moldes Peiró, secretari del Jutjat de Primera Instància número 9 de València, per mitjà d'este edicte faig saber que en les actuacions de constitució de l'acolliment, seguides amb el número 001088/2014, a instàncies de la Conselleria de Benestar Social, en les quals amb data 31 d'octubre de 2014 ha dictat una interlocutòria en què es disposa l'acolliment, la part dispositiva de la qual diu:  
  
«Dispositiva  
Es disposa l'acolliment familiar simple de la menor nascuda l'11 de juny de 2001 amb la família extensa proposada per l'entitat pública, per un període de dos anys, que haurà de complir les obligacions inherents a la funció que se'ls atorga, sota de la superior vigilància del Ministeri Fiscal.  
Mode d'impugnació: per mitjà d'un recurs d'apel·lació davant de l'Audiència Provincial de València en el termini de 20 dies, després del depòsit previ en el compte de consignacions del jutjat de la quantitat de 50 euros».  
  
I perquè valga de notificació de forma deguda a la mare biològica, Liliana María Ilisei, que es troba en parador desconegut, expedisc i firme este edicte edicte.  
  
València, 31 d'octubre de 2014.- El secretari judicial: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7307, del 01-07-2014 (2014/5885)

Notificació de la sentència dictada en el juí verbal número 1094/2013.
----------------------------------------------------------------------

### Dades del document

Número de DOGV
:   7307

Data del DOGV
:   01-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5885


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el juí verbal número 1094/2013. [2014/5885]  
Juí verbal 1094/2013  
De: Comunitat de Propietaris El Mirador de los Altos.  
Procuradora: Esther Escudero Mora.  
  
Elena Román García, secretària del Jutjat de Primera Instància número 6 d'Orihuela, faig saber que en este procediment de juí verbal 1094/2013-V, seguit a instàncies de la Comunitat de Propietaris El Mirador de los Altos contra Frederikus Johannes Gerardus Van Shagen, s'ha dictat la sentència que té la part dispositiva que, literalment, és com seguix:  
  
«Dispositiva  
Estime la demanda interposada per la Comunitat de Propietaris El Mirador de los Altos, sítia a l'avinguda de Londres, d'Orihuela Costa (Alacant), representada per la procuradora senyora Escudero Mora, contra Frederikus Johannes Gerardus Van Shagen, en situació de rebel·lia processal, i condemne el demandat a pagar a l'actora la quantitat de 485,58 euros, amb interessos legals des de la interpel·lació judicial, i al pagament de les costes.  
Esta és la meua sentència, de la qual s'ha d'unir un testimoniatge a les actuacions corresponents, que pronuncie, mane i firme.  
Notifiqueu esta resolució a les parts i feu-los saber que la sentència és ferma i que, contra esta, no es pot interposar cap recurs, i en virtut del que disposa la nova redacció feta a l'article 455 de la Llei d'Enjudiciament Civil per la Llei 37/2011, de 10 d'octubre, de Mesures d'Agilització Processal».  
  
I atés que el demandat, Frederikus Johannes Gerardus Van Shagen, es troba en parador desconegut, expedisc este edicte a fi que li valga de notificació de forma deguda.  
  
Orihuela, 9 de maig de 2014.- La secretària judicial: Elena Román García.
Diari Oficial de la Generalitat Valenciana


Sumari del DOGV 7432, del 29-12-2014 (2014/11920)

Informació pública de la modificació dels estatuts de l'organització sindical denominada Unió General de Treballadors del País Valencià (UGT-PV).
-------------------------------------------------------------------------------------------------------------------------------------------------

### Dades del document

Número de DOGV
:   7432

Data del DOGV
:   29-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11610


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la modificació dels estatuts de l'organització sindical denominada Unió General de Treballadors del País Valencià (UGT-PV). [2014/11433]  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes que preveu, es fa públic que han sigut depositats en esta oficina, adscrita a la Direcció General de Treball, l'acta i els nous estatuts de la Unió General de Treballadors del País Valencià (UGT-PV), d'acord amb el que es va acordar en el VII Congrés Nacional Ordinari, celebrat els dies 9 i 10 de maig de 2013.  
La modificació consistix en la nova redacció de l'article 18 dels estatuts, que tracta de la Comissió Executiva Nacional, i de la ratificació de l'annex relatiu a les facultats de la Secretaria General.  
  
L'acta està firmada per la secretària, Isabel Herrador Peces, amb el vistiplau de la presidenta, Carmen Bouzas Bermejo.  
  
València, 20 d'octubre de 2014.- L'encarregada de l'Oficina de Depòsit d'Estatuts d'Associacions Professionals, Organitzacions Empresarials i Sindicats de Treballadors i Funcionaris: M. Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 7398, del 07-11-2014 (2014/10759)

Informació pública de l'actualització de tarifes de subministrament d'aigua potable para la platja de Bellreguard i la població de Guardamar de la Safor.
---------------------------------------------------------------------------------------------------------------------------------------------------------

### Dades del document

Número de DOGV
:   7398

Data del DOGV
:   07-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10755


Organisme emissor
:   Omnium Iberico, SA

Tipus de document
:   Anunci

Informació pública de l'actualització de tarifes de subministrament d'aigua potable para la platja de Bellreguard i la població de Guardamar de la Safor. [2014/10915]  
S'informa per a general coneixement, que en relació amb la sol·licitud de modificació de tarifes de subministrament domiciliari a la platja de Bellreguard i la població de Guardamar de la Safor, i de conformitat amb el que establix l'article 13.3 del Decret 68/2013, de 7 de juny, del Consell de la Generalitat Valenciana havent transcorregut el termini determinat a l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
Aigua potable   
 Domèstics Comunitaris  
Quota de servici Euros/mes Euros/mes  
 Fins 13 mm 1,619 1,619  
 15 mm 2,430 2,430  
 20 mm 4,050 4,050  
 25 mm 5,671 5,671  
 30 mm 8,098 8,098  
 40 mm 16,197 16,197  
 50 mm 24,296 24,296  
 65 mm 32,393 32,393  
 80 mm 32,393 32,393  
 100 mm 32,393 32,393  
 125 mm 32,393 32,393  
Boca d'incendi 6,182   
   
Quota consum Euros/m³   
 Normal 0,305   
  
  
  
Sobre les presents tarifes s'aplicarà l'impost sobre el valor afegit d'acord amb el que establix la Llei 37/1992, de 28 de desembre.  
  
Cosa que es fa pública per a general coneixement.  
  
València, 4 de novembre de 2014.- El director: Francisco Zorrilla Soriano.
Diari Oficial de la Generalitat Valenciana


Sumari del DOGV 7335, del 08-08-2014 (2014/7114)

Notificació de resolució de recurs d'alçada. Expedient sancionador número 462001SAT0001360.
-------------------------------------------------------------------------------------------

### Dades del document

Número de DOGV
:   7335

Data del DOGV
:   08-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7114


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de recurs d'alçada. Expedient sancionador número 462001SAT0001360. [2014/7114]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Expedient: 462001SAT001360  
Empresa: Movesval, SCV  
Últim domicili conegut: Riu Serpins, 2  
Població: Quart de Poblet  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del Jutjat del Social competent territorialment (articles 10.4 i 69 de la Llei 36/2011, de 10 d'octubre, Reguladora de la Jurisdicció Social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 16 de juliol de 2014.- El director general de Treball, Cooperativisme i Economia Social: Felipe Codina Bellés.
Diari Oficial de la Generalitat Valenciana


Sumari del DOGV 7243, del 28-03-2014 (2014/2333)

Notificació de la sentència dictada en el procediment ordinari número 1054/2012.
--------------------------------------------------------------------------------

### Dades del document

Número de DOGV
:   7243

Data del DOGV
:   28-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2333


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el procediment ordinari número 1054/2012. [2014/2333]  
Juí ordinari 1054/2012  
Part demandant: Eladio Reguero López i Consolación Elez Elez.  
Part demandada: Vacaciones Alternativas del Mediterráneo, SL.  
Sobre: nul·litat contracte.  
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Que estime parcialment la demanda formulada pel procurador dels tribunals Sergio Llopis Aznar, en nom i representació d'Eladio Reguero López i Consolación Elez Elez, contra l'entitat Vacaciones Alternativas del Mediterráneo, SL, i declare la nul·litat del contracte subscrit en data 12 de maig de 2002, condemnant la demandada a atindre's a esta declaració. Desestimant en la resta la demanda. Amb imposició de costes processals a la part demandada.  
  
Mode d'impugnació: mitjançant un recurs d'apel·lació davant de l'Audiència Provincial de València (article 455 de la LECn). El recurs s'interposarà per mitjà d'escrit, que es presentarà en este Jutjat en el termini de 20 dies, en el qual s'exposaran les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (article 458 de la Llei 37/2011, de 10 d'octubre, de Mesures d'Agilització Processal), i amb l'acreditació prèvia d'haver consignat 50 euros en el compte de depòsits i consignació del Jutjat, i caldrà indicar el concepte de ?recurs- seguit del codi ?02 apel·lació?; s'indicaran estos conceptes després dels 16 dígits del compte d'expedient (separats per un espai) en el cas de realitzar-se per mitjà de transferència bancària. S'han de realitzar tants ingressos diferenciats com resolucions que siguen objecte de recurs (DA 15 de la LO 1/2009, 3 de novembre).  
Esta és la meua sentència, que pronuncie, mane i firme».  
  
Atés que es desconeix el domicili o residència actuals de la part demandada, mitjançant la diligència d'ordenació de data de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació de la sentència a la mercantil Vacaciones Alternativas del Mediterráneo, SL.  
  
València, 7 de febrer de 2014.- La secretària judicial: Yolanda Giménez Ponce.